Legal Document

Category: 7

Text:
7α. ΒΑΣΙΛΙΚΟΝ ΔΙΑΤΑΓΜΑ της 17/17 Σεπτ. 1946 Περί διαιρέσεως των Υπηρεσιών του Υπουργείου Γεωργίας και κατανομής των αρμοδιοτήτων αυτών. Άρθρ.5.-1.Η ήδη υφισταμένη Διεύθυνσις Κτηνοτροφίας, ως αύτη οργανώθη δια του Νόμ. 327/1943 «περί συμπληρώσεως της οργανώσεως της Διευθύνσεως Κτηνοτροφίας του Υπουργείου Γεωργίας» καταργείται, αντ’ αυτής δε συνιστώνται δύο Διευθύνσεις υπό τας ονομασίας «Διεύθυνσις Κτηνιατρικής Υπηρεσίας», και «Διεύθυνσις Κτηνοτροφίας», υπαγόμεναι αμφότεραι εις την αρμοδιότητα της Β΄ Γενικής Διευθύνσεως. 2.Εις την αρμοδιότητα της Διευθύνσεως Κτηνιατρικής υπηρεσίας υπάγονται: 1)Η λήψις υγειονομικών μέτρων προλήψεως και καταστολής των μεταδοτικών νόσων των ζώων. 2)Η μελέτη των ενδεικνυομένων μέτρων προς πρόληψιν και καταπολέμησιν των ενδοπαρασίτων κροτώνων και λοιπών εξωπαρασίτων ζώων. 3)Η επιστημονική έρευνα των μαστιζουσών την κτηνοτροφίαν της Χώρας νόσων και παθήσεων. 4)Ο καθορισμός της ενδεικνυομένης προληπτικής και θεραπευτικής αγωγής έναντι των εκάστοτε επιπολαζουσών επιζωοτιών και ενζωοτιών. 5)Η παρασκευή και διάθεσις ορρών, εμβολίων και λοιπών βιολογικών προϊόντων, ως και φαρμακευτικών ιδιοσκευασμάτων προς πρόληψιν και καταπολέμησιν των νοσημάτων των ζώων. 6)Ο έλεγχος και η χορήγησις εγκριτικής αδείας παρασκευής και κυκλοφορίας κτηνιατρικών ιδιοσκευασμάτων. 7)Η κρατική παροχή ζωοϊατρικής νοσηλείας επί των κατοικιδίων ζώων δια της ιδρύσεως και λειτουργίας Δημοσίων Νοσηλευτηρίων ζώων. 8)Ο υγειονομικός έλεγχος επί: α)Των εισαγομένων εξαγομένων, διαμετακομιζομένων, ως και των μετακινουμένων εντός της επικρατείας ζώων δια ξηράς, θαλάσσης ή αέρος. β)Των τε εισαγομένων και εξαγομένων προϊόντων, υποπροϊόντων και υπολειμμάτων ζωϊκής εν γένει προελεύσεως. γ)Των ζωαγορών, ζωοπανηγύρεων, ζωοτεχνικών εκθέσεων, ζωοστασίων εν γένει, πεταλουργείων και πανδοχείων. δ)Των σφαγείων, κρεοπωλείων και των εν γένει χώρων σφαγής και πωλήσεως σφαγίων, κατοικιδίων ζώων, πτηνών, ως και θηραμάτων. (Αντί της σελ. 591) Σελ. 591(α) 99-61 Διεύθυνση Κτηνοτροφίας 17.Θ.α.7α ε)Των ιχθύων, οστρακοδέρμων, αλιπάστων, αλάντων συντετηρημένων κρεάτων και ιχθύων, ωών, ως και των εν γένει εδωδίμων προϊόντων ζωϊκής προελεύσεως. ς)Της βιομηχανικής κατεργασίας των ακαταλλήλων προς βρώσιν σφαγείων, ιχθύων και γενικώς ζωϊκών προϊόντων, υποπροϊόντων και υπολειμμάτων, ως και των πτωμάτων των θνησκόντων και θανατουμένων ζώων. 9.Η κατάρτισις συμβάσεων, αφορωσών την εισαγωγήν ζώων εκ της αλλοδαπής προς εκμετάλλευσιν, αναπαραγωγήν, ή σφαγήν, επί τω τέλει της υγειονομικής προφυλάξεως της εγχωρίου κτηνοτροφίας. 10.Η ζωοϊατρική Εποπτεία της εμπορίας των ζώων από απόψεως κεκρυμμένων ελαττωμάτων. 11.Η ίδρυσις και οργάνωσις ανωτέρων και κατωτέρων Ιδρυμάτων Κτηνιατρικής εκπαιδεύσεως, ως και η αποστολή υποτρόφων εις την αλλοδαπήν προς σπουδήν της κτηνιατρικής ή προς μετεκπαίδευσιν εις ειδικούς κλάδους της επιστήμης ταύτης. 12.Η χορήγησις αδειών εξασκήσεως του κτηνιατρικού επαγγέλματος παρ’ ημίν, ως και ο καθορισμός δι’ αποφάσεως του επί της Γεωργίας Υπουργού των υποχρεώσεων των ιδιωτικώς εξασκούντων το επάγγελμα κτηνιάτρων εν περιπτώσει χρησιμοποιήσεώς των προς καταπολέμησιν των επιζωοτιών, ως και της καταβλητέας αυτοίς αποζημιώσεως. 13.Η κατάρτισις στατιστικών, ενδιαφερουσών την κτηνιατρικήν εν γένει υπηρεσίαν του Κράτους, ως και η εκλαΐκευσις των χρησίμων γνώσεων της ζωοϊατρικής επιστήμης δια της παροχής σχετικών οδηγιών προς τους γεωργοκτηνοτρόφους και εκτροφείς εν γένει. 14.Η εφαρμογή των εκάστοτε ισχυουσών διατάξεων περί προστασίας των ζώων. 15.Η κατάρτισις νομοθετημάτων ρυθμιζόντων τα της κτηνιατρικής υπηρεσίας του Κράτους εν γένει. 3.Η διεύθυνσις Κτηνιατρικής υπηρεσίας απαρτίζεται από την Κεντρικήν και την Περιφερειακήν υπηρεσίαν. Η Κεντρική υπηρεσία απαρτίζεται: Εκ της Διευθύνσεως και των κάτωθι τριών Τμημάτων: α)Τμήμα Λοιμωδών και Παρασιτικών Νόσων των αγροτικών ζώων. β)Τμήμα Κτηνιατρικής Περιθάλψεως των κατοικιδίων ζώων και γ)Τμήμα Αστυκτηνιατρικής Υπηρεσίας. 4.Αι αρμοδιότητες του Α΄ Τμήματος είναι αι καθοριζόμεναι υπό των παρ. 1, 2, 5, 6, 8α, 8β, 9, 11, 12, 13, 14 και 15 της παρ. 2 του παρόντος. Εις την αρμοδιότητα του Β΄ Τμήματος υπάγονται άπαντα τ’ αφορώντα την ίδρυσιν, λειτουργίαν και παρακολούθησιν των Ιδρυμάτων Περιθάλψεως των αγροτικών ζώων, Σελ.592(α) 99-62 των πασχόντων εκ μη μεταδοτικών νοσημάτων, η προμήθεια φαρμάκων, χειρουργικών εργαλείων, ως και ετέρου παντοειδούς υλικού αναγκαιούντος δια την εύρυθμον λειτουργίαν των Ιδρυμάτων τούτων, ως επίσης τ’ αφορώντα την προστασίαν των ζώων. Εις την αρμοδιότητα του Γ΄ τμήματος υπάγονται τ’ αφορώντα τον έλεγχον των προϊόντων ζωϊκής προελεύσεως, την ίδρυσιν και λειτουργίαν σφαγίων και Κεντρικών Αγορών, την εποπτείαν των βιομηχανιών συντηρήσεως κτηνοτροφικών προϊόντων ως και την ενιαίαν οργάνωσιν, λειτουργίαν και παρακολούθησιν της Αστυκτηνιατρικής υπηρεσίας εν γένει. 5.Το προσωπικόν της Κεντρικής υπηρεσίας διακρίνεται εις τεχνικόν και διοικητικόν. 1)Το τεχνικόν προσωπικόν απαρτίζεται εκ α)του Δ/ντού επί βαθμώ Δ/ντού Β΄ ή Α΄ τάξεως, β)τριών τμηματαρχών επί βαθμώ Τμηματάρχου β΄ ή α΄ τάξεως και γ)ενός Εισηγητού επί βαθμώ Γραμματέως Α΄ ή Εισηγητού δια το Τμήμα Λοιμωδών και Παρασιτικών Νόσων και 2)Το Διοικητικόν προσωπικόν απαρτίζεται. α)εξ ενός Γραμματέως β΄ ή α΄ τάξεως ή Εισηγητού, β)εκ τριών γραφέων επί βαθμώ γραφέως β΄ ή α΄ τάξεως, γ)εκ μιας δακτυλογράφου β΄ ή α΄ τάξεως και δ)εξ ενός κλητήρος β΄ ή α΄ τάξεως. 6.Εις την θέσιν του Διευθυντού τοποθετείται δια Δ/τος προτάσει του επί της Γεωργίας Υπουργού, Κτηνίατρος, διπλωματούχος Ανωτάτης Κτηνιατρικής Σχολής, εκ των εν τη Υπηρεσία του Υπουργείου Γεωργίας υπηρετούντων έχων τον βαθμόν Διευθυντού β΄ ή α΄ τάξεως και υπερεικοσαετή ευδόκιμον δημοσίαν προϋπηρεσίαν. Εις τας θέσεις των Τμηματαρχών τοποθετούνται δι’ αποφάσεως του Υπουργού Γεωργίας Κτηνίατροι, Διπλωματούχοι Ανωτάτης Κτηνιατρικής Σχολής, εκ των εν τη Υπηρεσία του Υπουργείου Γεωργίας υπηρετούτων και κεκτημένων δεκαετή τουλάχιστον προϋπηρεσίαν. Εις την θέσιν του Τεχνικού Εισηγητού τοποθετείται δι’ αποφάσεως του επί της Γεωργίας Υπουργού Κτηνίατρος, Διπλωματούχος Ανωτάτης Κτηνιατρικής Σχολής, εκ των εν τη Υπηρεσία του Υπουργείου Γεωργίας υπηρετούντων και κεκτημένων τον αντίστοιχον βαθμόν. Το Διοικητικόν προσωπικόν προσλαμβάνεται εκ των εν τη υπηρεσία του Υπουργείου Γεωργίας υπηρετούντων και διέπεται ως προς την προαγωγήν αυτού υπό των εκάστοτε ισχυουσών διατάξεων. 17.Θ.α.7α Διεύθυνση Κτηνοτροφίας 7.Η περιφερειακή υπηρεσία καταρτίζεται: 1)Από τας Επιθεωρήσεις Κτηνιατρικής Υπηρεσίας. 2)Από τα Νομοκτηνιατρικά Γραφεία και τα Επαρχιακά Γραφεία Κτηνιάτρων. 3)Από το Κτηνιατρικόν Μικροβιολογικόν Ινστιτούτον και τα Κτηνιατρικά Μικροβιολογικά Εργαστήρια. 4)Από τα Λοιμοκαθαρτήρια ζώων. 5)Από τα Κτηνιατρεία περιθάλψεως αγροτικών ζώων. 6)Από την Περιφερειακήν Αστυκτηνιατρικήν Υπηρεσίαν και 7)Από τας Διευθύνσεις Κτηνιατρικής Υπηρεσίας των Γενικών Διοικήσεων. 8.Καταργούνται τα άρθρ. 1, 2, 3, 4, 5, 6, 7, 9 και 10 του υπ’ αριθ. 327/1943 Νόμου «περί συμπληρώσεως και οργανώσεως της Διευθύνσεως Κτηνοτροφίας του Υπουργείου Γεωργίας. Άρθρ.6.-1.Εις την αρμοδιότητα της Δ/νσεως Κτηνοτροφίας υπάγονται: 1)Η δι’ επιστημονικών μεθόδων ανάπτυξις, βελτίωσις και παρακολούθησις των διαφόρων κλάδων της Κτηνοτροφίας. 2)Η οργάνωσις, κατεύθυνσις και παρακολούθησις των περιφερειακών υπηρεσιών του Υπουργείου Γεωργίας, όσον αφορά την εφαρμογήν των μέτρων προαγωγής και βελτιώσεως της Κτηνοτροφίας. 3)Η ίδρυσις, οργάνωσις, κατεύθυνσις και παρακολούθησις απάντων των Ζωοτεχνικών Ιδρυμάτων, Κτηνοτροφείων, Κτηνοτροφικών Σταθμών, Κτηνοτροφικών Τμημάτων και Γεωργικών Σταθμών, Κέντρων Αναπαραγωγής, Κέντρων Τεχνικής Σπερματεγχύσεως και Σταθμών Επιβητόρων του Υπουργείου Γεωργίας, Γαλακτοκομικών Σταθμών, προτύπων Τυροκομείων και παντός ετέρου Ιδρύματος, αφορώντος την βελτίωσιν της Κτηνοτροφίας και των προϊόντων αυτής. 4)Η βελτίωσις και ορθολογικωτέρα εκμετάλλευσις των βοσκών και η εν συνεργασία μετά των αρμοδίων Διευθύνσεων του Υπουργείου Γεωργίας βελτίωσις, διάδοσις και αύξησις της παραγωγής κτηνοτροφικών φυτών. 5)Τα ζητήματα παραγωγής κτηνοτροφών βιομηχανικής προελεύσεως. 6)Τα ζητήματα βελτιώσεως, προστασίας, εμπορίας και ελέγχου των ζωοκομικών προϊόντων και των κτηνοτροφών. 7)Η εισαγωγή ζώων αναπαραγωγής και εκμεταλλεύσεως, κτηνοτροφών, ζωοκομικών προϊόντων, μηχανημάτων και εργαλείων των κτηνοτροφικών και γαλακτοκομικών εκμεταλλεύσεων. 8)Η Οργάνωσις κτηνοτροφικών εκθέσεων, διαγωνισμών και ζωοπανηγύρεων. 9)Η Οργάνωσις των κτηνοτρόφων και γεωργοκτηνοτρόφων εις Συλλόγους και Συνεταιρισμούς και η παρακολούθησις και τεχνική καθοδήγησις αυτών. 10)Εν γένει παν ζήτημα αφορών την παραγωγήν και βελτίωσιν των κατοικιδίων αγροτικών ζώων και των προϊόντων αυτών. 2.Η διεύθυνσις Κτηνοτροφίας απαρτίζεται από: 1)την Κεντρικήν και 2)την Περιφερειακήν Υπηρεσίαν. 3.Η Κεντρική Υπηρεσία απαρτίζεται: 1)Εκ της Διευθύνσεως και 2)Εκ δύο Τμημάτων. Α)Τμήματος Ζωοτεχνίας. Β)Τμήματος Ιπποπαραγωγής. 4.Το προσωπικόν της Κεντρικής Υπηρεσίας διακρίνεται εις τεχνικόν και διοικητικόν. 1)Το τεχνικόν προσωπικόν απαρτίζεται εκ α)Του Διευθυντού επί βαθμώ Διευθυντού Β΄ ή Α΄ τάξεως καταργουμένης μιας εκ των υπεραρίθμων θέσεων Γεν. Επιθ. Γεωργίας. β)Δύο Τμηματαρχών Β΄ ή Α΄ τάξεως. γ)Δύο Εισηγητών. 2)Το Διοικητικόν προσωπικόν απαρτίζεται εκ α)Ενός νομικού Διοικητικού υπαλλήλου μέχρι του βαθμού και του Εισηγητού. β)Τριών γραφέων α΄ ή β΄ τάξεως. γ)Μιας δακτυλογράφου επί βαθμώ γραφέως α΄ ή β΄ τάξεως. δ)Ενός κλητήρος επί βαθμώ κλητήρος β΄ ή α΄ τάξεως. 5.Εις την θέσιν του Διευθυντού τοποθετείται Γεωπόνος Διπλωματούχος Ανωτέρας Γεωπονικής Σχολής, επί βαθμώ Διευθυντού Β΄ ή Α΄ τάξεως έχων ειδίκευσιν εις την Ζωοτεχνίαν ή πείραν εκ πολυετούς απασχολήσεως εις τα κτηνοτροφικά ζητήματα της Χώρας. Εις τας θέσεις των Τμηματαρχών των τμημάτων τοποθετούνται Γεωπόνοι διπλωματούχοι Ανωτ. Γεωπονικής Σχολής, έχοντες ειδίκευσιν εις την Ζωοτεχνίαν ή κτηνίατροι έχοντες ειδίκευσιν εις την ζωοτεχνίαν εκ των εν τη Υπηρεσία του Υπουργείου Γεωργίας υπηρετούντων Γεωπόνων ή Κτηνιάτρων, κεκτημένων τον βαθμόν του Τμηματάρχου και εχόντων δεκαετή τουλάχιστον υπηρεσίαν. Εις τας θέσεις των Τεχνικών – Εισηγητών των Τμημάτων τοποθετούνται Γεωπόνοι, Διπλωματούχοι Ανωτέρας Γεωπονικής Σχολής, κατά προτίμησιν έχοντες ειδίκευσιν εις την Ζωοτεχνίαν ή Κτηνίατροι, έχοντες ειδίκευσιν εις την Ζωοτεχνίαν εκ των εν τη Υπηρεσία του Υπουργείου Γεωργίας υπηρετούντων. Κατά την πρώτην εφαρμογήν του παρόντος τας θέσεις των Εισηγητών καταλαμβάνουσιν οι ήδη υπηρετούντες ως τοιούτοι. Το Διοικητικόν προσωπικόν προσλαμβάνεται εκ των εν τη Υπηρεσία του Υπουργείου Γεωργίας υπηρετούντων και διέπεται ως προς την προαγωγήν αυτού, υπό των εκάστοτε ισχυουσών διατάξεων. (Μετά τη σελ.592(α) Σελ.592,01 99-63 Διεύθυνση Κτηνοτροφίας 17.Θ.α.7α 6.Η διαίρεσις των τμημάτων και γραφείων των εκ της Διευθύνσεως Κτηνοτροφίας εξαρτωμένων ως και τα αντικείμενα της αρμοδιότητος αυτών έχουσιν ως κατωτέρω. Τμήμα Ζωοτεχνίας Το προσωπικόν του τμήματος τούτου αποτελείται: 1)Εξ ενός Τμηματάρχου. 2)Εξ ενός Εισηγητού. 3)Εκ δύο γραφέων και 4)Εκ μιας δακτυλογράφου. Εις το Τμήμα τούτο υπάγονται τα κάτωθι Γραφεία. α)Γραφείον Ζωοτεχνίας. Τούτο έχει την εξής αρμοδιότητα. 1)Την κατεύθυνσιν και παρακολούθησιν των περιφερειακών Υπηρεσιών του Υπουργείου, όσον αφορά την εφαρμογήν των μέτρων βελτιώσεως, προστασίας και προαγωγής των κατοικιδίων αγροτικών ζώων πλην των ιπποειδών. 2)Την σύστασιν, παρακολούθησιν και τον έλεγχον βοοτροφείων, χοιροτροφείων, πτηνοτροφείων κλπ. και εν γένει παντός ιδρύματος ασχολουμένου με την εκτροφήν και εκμετάλλευσιν των κατοικιδίων αγροτικών ζώων πλην των ιπποειδών. 3)Την διεξαγωγήν συνεννοήσεως μετ’ άλλων Υπουργείων και Υπηρεσιών επί παντός θέματος αφορώντος την κτηνοτροφίαν της Χώρας πλην των ιπποειδών. 4)Την επικοινωμίαν μετά πάσης διεθνούς ή ξένης οργανώσεως (εκθέσεις, συνέδρια κλπ.) ασχολουμένης με την εκμετάλλευσιν και προαγωγήν των αγροτικών κατοικιδίων ζώων, πλην των ιπποειδών, και των εξ αυτών παραγομένων κτηνοτροφικών προϊόντων. 5)Την οργάνωσιν και παρακολούθησιν κτηνοτροφικών εκθέσεων, ζωοπανηγύρεων, ζωαγορών και αγροτικών κατοικιδίων ζώων πλην των ιπποειδών. 6)Τον τεχνικόν έλεγχον και την εμπορίαν των κτηνοτροφικών προϊόντων. 7)Την σύστασιν, την τεχνικήν παρακολούθησιν και κατεύθυνσιν πάσης οργανώσεως σκοπόν εχούσης, την βελτίωσιν και προαγωγήν των αγροτικών ζώων πλην των ιπποειδών, ως και των κτηνοτροφικών προϊόντων, πλην της βιομηχανίας του γάλακτος. 8)Την συγκέντρωσιν συγκριτικών μελετών και πληροφοριών επί ζητημάτων αφορώντων την κτηνοτροφίαν της Χώρας, πλην των ιπποειδών ως και τα εξ αυτής προϊόντα. 9)Την αύξησιν, βελτίωσιν και ρύθμισιν, των βοσκών πλην α)των ζητημάτων των απορρεόντων εκ της εφαρμογής της κειμένης νομοθεσίας «περί ενοικιοστασίου βοσκών» και β)της αποκαταστάσεως κτηνοτρόφων εις πάσης φύσεως γαίας και της προς τούτο παραχωρήσεως ή απαλλοτριώσεως διαφόρων βοσκησίμων Σελ.592,02 99-64 ή καλλιεργησίμων εκτάσεων, ανηκουσών εις το Δημόσιον ή εις έτερα φυσικά ή νομικά πρόσωπα. 10)Την συνεργασίαν μετά των αρμοδίων Διευθύνσεων του Υπουργείου Γεωργίας προς αύξησιν, διάδοσιν και βελτίωσιν της παραγωγής των κτηνοτροφικών φυτών. 11)Τον έλεγχον και την εμπορίαν των κτηνοτροφικών τροφών. 12)Τα ζητήματα παραγωγής κτηνοτροφών βιομηχανικής προελεύσεως. 13)Την Οργάνωσιν των κτηνοτρόφων και γεωργοκτηνοτρόφων εις Συλλόγους και Συνεταιρισμούς και την παρακολούθησιν και τεχνικήν καθοδήγησιν αυτών. 14)Την εισαγωγήν ζώων αναπαραγωγής και εκμεταλλεύσεως πλην των ιπποειδών, κτηνοτροφών, ζωοκομικών προϊόντων, μηχανημάτων και εργαλείων των κτηνοτροφικών και γαλακτοκομικών εκμεταλλεύσεων. 15)Την εφαρμογήν της τεχνικής σπερματεγχύσεως εις τα κατοικίδια ζώα πλην των ιπποειδών. 16)Την υπόδειξιν και επεξεργασίαν των αναγκαίων διοικητικών και Νομοθετικών μέτρων δια παν θέμα αφορών τα κατοικίδια αγροτικά ζώα πλην των ιπποειδών. 17)Και εν γένει παν ζήτημα αφορών την προστασίαν, προαγωγήν και βελτίωσιν των αγροτικών κατοικιδίων ζώων, πλην των ιπποειδών, ως και εκείνων των κτηνοτροφικών προϊόντων. β)Γραφείον Γαλακτοκομίας. Εις το Γραφείον τούτο ανατίθεται η εις το προηγούμενον εδάφιον υπό τα στοιχ. 1-8 και 16-17 αναφερομένη αρμοδιότης επί των ζητημάτων του γάλακτος και της βιομηχανίας αυτού. Τμήμα Ιπποπαραγωγής Το προσωπικόν αυτού αποτελείται 1)Εξ ενός Τμηματάρχου, 2)εξ ενός Εισηγητού, 3) εξ ενός Νομικού Διοικητικού υπαλλήλου, 4) εξ ενός Γραφέως και 5) εξ ενός κλητήρος. Εις το τμήμα τούτο ανατίθεται. 1)Η οργάνωσις της ιπποπαραγωγής και η λήψις μέτρων προς βελτίωσιν αυτής. 2)Η ίδρυσις ιπποφορβείων, σταθμών επιβητόρων ίππων και όνων και επισταθμιών οχείας μονίμων ή προσκαίρων. 3)Η επίβλεψις και ο έλεγχος των διαφόρων κρατικών ιππικών ιδρυμάτων. 4)Η οργάνωσις τοπικών και γενικών ιππικών εκθέσεων, διαγωνισμών και αγώνων. 5)Η ενίσχυσις των ιπποπαραγωγών και η ρύθμισις της εμπορίας των ιπποειδών. 6)Η βελτίωσις της διατροφής και των συνθηκών διατηρήσεως των ιπποειδών. 7)Η τεχνική σπερματέγχυσις εις τα ιπποειδή. 8)Η εποπτεία και ο έλεγος των ιπποδρομιών και της Φιλίππου Ενώσεως. 17.Θ.α.7α Διεύθυνση Κτηνοτροφίας 9)Kαι εν γένει παν ζήτημα όπερ αφορά την βελτίωσιν και ανάπτυξιν της ιπποπαραγωγής. 7.Η περιφερειακή υπηρεσία της Διευθύνσεως Κτηνοτροφίας απαρτίζεται 1)Από τους υπό του Νόμ. 4142 προβλεπομένους Κτηνοτροφικούς Σταθμούς. 2)Από τους υπό του Νόμ. ΓπΕ΄ προβλεπομένους Κεντρικούς Σταθμούς και Επισταθμίας Επιβητόρων και  3)Από τας περιφερειακάς Γεωργικάς υπηρεσίας προκειμένου περί βελτιώσεως και αυξήσεως των νομευτικών εν γένει πόρων της Χώρας.